text: एक बाल कलाकार के रूप में उन्होंने अपने पिता द्वारा निर्मित फ़िल्म "रेशमा और शेरा" में १९७२ में पदार्पण किया; इस फ़िल्म में वो एक कवाली गायक के रूप में दिखाई दिये। दत्त ने १९८१ में फ़िल्म "रॉकी" से बॉलीवुड में पदार्पण किया। वो १९८२ की सर्वाधिक कमाई वाली फ़िल्म "विधाता" से फ़िल्मी-सितारे बने। १९८५ में उनकी फ़िल्म "जान की बाज़ी" प्रदर्शित हुई। इसके अलावा दत्त ने कई सफल फ़िल्मों जैसे "मैं आवारा हूँ" (१९८३), "जीवा" (१९८६), "मेरा हक़" (१९८६), "ईमानदार", "इनाम दस हज़ार" (१९८७), "जीते हैं शान से" (१९८७), "मर्दों वाली बात" (१९८८), "इलाका" (१९८९), "हम भी इंसान हैं" (१९८९), "कानून अपना अपना" (१९८९) और "ताकतवर" (१९८९) में अभिनय किया।